
Parlamentul  României

Camera  Deputaţilor

Comisia pentru industrii                                               Comisia pentru politică
             si servicii                                                   economică, reformă şi privatizare         

   Bucureşti, 30.03.2004

          Nr.23/289/2001                                                                Nr.608/2001

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul comun asupra propunerii legislative privind Legea cooperaţiei (iniţiată de domnii deputaţi Istvan Antal, Birtalan Akos, Robert Raduly - grup UDMR), cu care comisiile au fost sesizate în fond cu adresa Biroului Permanent nr.370 din 12 noiembrie 2001.



În raport de obiectul şi conţinutul său, propunerea legislativă face parte din categoria legilor ordinare.

                     PREŞEDINTE,                                          PREŞEDINTE,

                       István Antal                                          Dan Radu Ruşanu

RAPORT  COMUN

asupra propunerii legislative privind Legea cooperaţiei



În conformitate cu prevederile art.89 din Regulamentul Camerei Deputaţilor, Biroul Permanent al Camerei Deputaţilor a sesizat cu adresa nr.370 din 12.11.2001, pentru examinare şi avizare în fond, Comisia pentru industrii şi servicii şi Comisia pentru politică economică, reformă şi privatizare, cu propunerea legislativă privind Legea cooperaţiei (iniţiată de domnii deputaţi Istvan Antal, Birtalan Akos, Robert Raduly - grup UDMR), înregistrată la comisii sub nr.23/289/2001, respectiv nr. 608/13.11.2003



Comisia pentru muncă şi protecţie socială, cu avizul  nr.27/478/23.01.2002 a avizat negativ propunerea legislativă.



Comisia pentru agricultură, silvicultură, industrie alimentară şi servicii specifice, cu avizul nr.24/529/12.12.2001 a avizat favorabil propunerea legislativă.



Comisia pentru buget, finanţe şi bănci, cu avizul nr.798/29.01.2002 a avizat negativ propunerea legislativă.



Consiliul Economic şi Social a avizat favorabil propunerea legislativă.



Consiliul Legislativ, cu avizul nr.1190/12.11.2001 a avizat favorabil propunerea legislativă.



Guvernul României, cu adresa nr.4335/MRP din 23.10.2001, a transmis punctul său de vedere prin care a precizat că nu susţine promovarea iniţiativei legislative.



Propunerea legislativă are ca obiect de reglementare crearea unui cadru general al organizării şi funcţionării structurilor cooperatiste - societăţi şi organizaţii cooperatiste, urmând ca acesta să fie completat cu reglementări specifice tuturor tipurilor de cooperative: de consum, meşteşugăreşti, de asigurări, de credit, de asistenţă sanitară etc.



În conformitate cu prevederile art.60 din Regulamentul Camerei Deputaţilor, comisiile reunite au examinat propunerea legislativă în şedinţele subcomisiilor de raportori desemnate de grupurile parlamentare în perioada noiembrie 2003 - martie 2004, şi au dezbătut în cadrul celor 2 comisii reunite în şedinţele din 16 şi 17 martie 2004 când s-au pronunţat asupra acestei iniţiative legislative şi a celorlalte două proiecte de lege având acelaşi obiect de reglementare şi pentru care s-au întocmit rapoarte înaintate plenului.



Cu ocazia dezbaterii propunerii legislative, membrii comisiilor au constatat următoarele:


- Guvernul a iniţiat un proiect de lege privind organizarea şi funcţionarea cooperaţiei care a fost dezbătut şi avizat în plenul celor două comisii sesizate în fond, raportul fiind trimis pentru adoptare în plenul Camerei Deputaţilor.



- La dezbaterea proiectului de lege iniţiat de Guvern, comisiile reunite au ţinut cont că prevederi din propunerea legislativă au fost preluate ca amendamente admise de cele două comisii în raportul pentru proiectul de lege privind organizarea şi funcţionarea cooperaţiei (P.L.370/2003).



Ţinând seama de cele menţionate mai sus, membrii celor 2 comisii au hotărât, cu unanimitate de voturi, să supună plenului Camerei Deputaţilor, respingerea propunerii legislative privind Legea cooperaţiei.



Din numărul total de 25 membri ai Comisiei pentru industrii şi servicii, la şedinţe au participat 21 de deputaţi.



Din numărul total de 30 membri ai Comisiei pentru politică, economică, reformă şi privatizare, la şedinţe au participat 28 de deputaţi.



În raport de obiectul şi conţinutul său, propunerea legislativă face parte din categoria legilor ordinare.

                     PREŞEDINTE,                                          PREŞEDINTE,

                       István Antal                                          Dan Radu Ruşanu

                        SECRETAR,                                              SECRETAR,

                       Aurelia Vasile                                               Iuliu Vida   

Experţi,

Viorela Gondoş

Silvia Vlăsceanu

Alina Hodivoianu

